*JEGYZŐKÖNYV*

Készült az Arlói Polgármesteri Hivatal tanácstermében

Arló Nagyközség Önkormányzatának Képviselő-testülete

**2019. október 25-én** **megtartott alakuló nyílt üléséről**

**Megjelent önkormányzati képviselők:**

Vámos Istvánné dr. polgármester

Balogh Edina képviselő

Bari Gergely képviselő

Bíró Ferenc képviselő

Dulai Roland képviselő

Koós Karolina képviselő

Vincze Lászlóné képviselő

**Távollévő önkormányzati képviselő:** Nincs

**Meghívottak neve, megjelenésük ténye:**

|  |  |  |
| --- | --- | --- |
| Boldizsár István  Dr. Springer József  Papp Zsóka  Szilágyi Sándor  Póczos Andrea  Némethné Balázs Gabriella  Nagy Tibor  Tengely Katalin  Nagy Tiborné  Schlága István  Sípos Dénesné  Juhász János  Berencsi Gergely  Bárdos Krisztián  Pozsár Istvánné  Antal István  Klisóczkiné Papp Andrea  Antal-Pálovics Anikó  Kiss Emőke  Brezó Borbála  Bárdos Marcell  Móráné Nemes Edit | HVB vezetője  külső tag  külső tag  külső tag  Arlói Széchenyi István Általános Iskola igazgatója  Arlói Tengerszem Óvoda vezetője  Arlói Szociális Alapszolgáltatási Központ vezetője  Tájház és Könyvtár vezetője  Arlói Közéletért és Kultúráért Egyesület elnöke  Polgárőr Egyesület elnöke  Arlói Jóléti Szolgálat Közalapítvány vezetője  Sportegyesület vezetője  JOBBIK helyi vezetője  Plébános  Nőklub vezetője  Arlói Turisztikai és Közösségi Kft. ügyvezetője  jegyző  Arlói Turisztikai és Közösségi Kft.  munkatársa  Polgárőr Egyesület alelnöke  arlói lakos  arlói lakos  jegyzőkönyvvezető | Jelen van  Jelen van  Jelen van  Jelen van  Nem jelent meg  Jelen van  Jelen van  Nem jelent meg  Jelen van  Nem jelent meg  Jelen van  Nem jelent meg  Nem jelent meg  Nem jelent meg  Jelen van  Nem jelent meg  Jelen van  Jelen van  Jelen van  Jelen van  Jelen van  Jelen van |

**Vámos Istvánné dr**.: Köszöntöm a jelenlévőket. Nagy megtiszteltetés számomra, hogy újra itt lehetek, és minden képviselőnek gratulálok a megválasztásához. Töretlenül fogunk Arló településért dolgozni. A képviselő-testület alakuló ülését a választás eredményének jogerőssé válását követő 15 napon belül tartja meg az önkormányzati törvény alapján. A képviselő-testület megválasztott tagjai az ülésre szóló meghívót megkapták. Megállapítom, hogy a képviselő-testületi ülés határozatképes, mert a megválasztott 6 fő testületi tag és a polgármester, vagyis a 7 képviselőből valamennyi jelen van, az alakuló ülést megnyitom. A képviselő-testületi ülés 12. napirendjeként javaslom megtárgyalnunk a Sajó-Bódva Völgye és Környéke Hulladékkezelési Társulás Társulási Tanácsába történő delegálást, és 13. napirendként szeretnék két pályázatról tájékoztatást adni. Kérem, hogy a meghívóban feltüntetett napirend és a két javasolt előterjesztés figyelembevételével szavazzunk a napirendről. Kérem, kézfeltartással szavazzanak, amennyiben a napirendet elfogadják.

Köszönöm, megállapítom, hogy a képviselő-testület a napirendi javaslatot 7 igen szavazattal, egyhangúan elfogadta.

**Javasolt és elfogadott napirendi pontok:**

1. A helyi önkormányzati képviselők és polgármester választás eredményének ismertetése
2. Képviselő-testületi tagok eskütétele
3. Polgármester eskütétele
4. Szervezeti és Működési Szabályzat felülvizsgálata
5. Alpolgármester megválasztása
6. Alpolgármester eskütétele
7. Polgármester, alpolgármester illetménye, tiszteletdíja és egyéb juttatásai
8. Bizottságok, bizottsági elnök, tagok megválasztása
9. Bizottságok nem képviselő tagjainak eskütétele
10. Képviselői tiszteletdíjak, természetbeni juttatások megállapítása
11. Háziorvosi helyettesítéssel kapcsolatos döntés
12. Sajó-Bódva Völgye és Környéke Hulladékkezelési Önkormányzati Társulás Társulási Tanácsába történő delegálásra vonatkozó döntés meghozatala
13. Tájékoztató az „Arló és Járdánháza turisztikai fejlesztése” és az Önkormányzati utak felújítása c. pályázatokról
14. napirend

A helyi önkormányzati képviselők és polgármester

választás eredményének ismertetése

**Boldizsár István:** Üdvözlöm a megjelenteket. A helyi önkormányzati polgármester és képviselő választás, valamint a nemzetiségi önkormányzati képviselő választás 2019. október 13-án lezajlott. A helyi választási bizottság a választás eredményét megállapította, mely jogerőssé vált október 16-án.

Kérem, hallgassák meg és vegyék tudomásul tájékoztatásom a polgármester, a helyi önkormányzati képviselő és a nemzetiségi önkormányzati képviselő választás eredményéről.

A választójogosultak nyilvántartásába felvettek száma 2634 fő, a választáson a választópolgárok 33,6 %-a, 886 fő vett részt.

A polgármester jelöltekre leadott érvényes szavazatok száma:

Koós Karolina 244

Vámos István Józsefné dr. 531

Vámos István 75

Ónodi Bertalan 15

A megválasztott polgármester Vámos István Józsefné dr.

Az egyéni listán induló képviselőkre leadott érvényes szavazólapok száma 874 db, érvényes szavazatok száma:

|  |  |
| --- | --- |
| Berecz Albert | 235 |
| **Koós Karolina** | **327** |
| Kovács Attila | 162 |
| Asztalos Józsefné | 96 |
| **Vincze Lászlóné** | **270** |
| **Dulai Roland** | **310** |
| Dr. Springer József Sándor | 230 |
| Vámos István | 140 |
| Papp Zsóka | 254 |
| Bárdos Marcell | 172 |
| Szilágyi Sándor | 102 |
| Ónodi Bertalan | 55 |
| Berecz Sándor | 65 |
| **Bari Gergely** | **263** |
| Tengely László | 250 |
| **Bíró Ferenc Gábor** | **279** |
| **Balogh Edina** | **265** |

Fentiek alapján a 6 fős képviselő-testület tagjai:

|  |  |
| --- | --- |
| Koós Karolina |  |
| Vincze Lászlóné |  |
| Dulai Roland |  |
| Bari Gergely |  |
| Bíró Ferenc Gábor |  |
| Balogh Edina |  |
|  |  |

A nemzetiségi önkormányzat választói jegyzékében szereplő választópolgárok száma: 343 fő. Szavazásra megjelent választópolgárok száma: 173 fő. A leadott érvényes szavazólapok száma: 170 db.

Személyenkénti bontásban a leadott szavazatok száma:

|  |  |
| --- | --- |
| Váradi Károly | 48 |
| Horvát Ernő | 45 |
| **Berecz Albert** | **95** |
| Berecz Csaba | 39 |
| Harkály Attila | 44 |
| **Bari Tihamér** | **57** |
| **Bari Gergely** | **89** |
| **Papp Sándor** | **52** |
| **Suha Csaba** | **49** |

Fentiek alapján az arlói roma nemzetiségi önkormányzat tagjai:

Berecz Albert

Bari Tihamér

Bari Gergely

Papp Sándor

Suha Csaba

Kérem jelentésem tudomásul vételét.

1. napirend

Képviselő-testületi tagok eskütétele

**Boldizsár István:** A képviselő-testületi tagok eskütétele következik, kérem, szíveskedjenek felállni az eskütételhez. Kérem, hogy a képviselők mondják utánam az eskü szövegét.

„Én.................................................. becsületemre és lelkiismeretemre fogadom,

hogy Magyarországhoz és annak Alaptörvényéhez hű leszek,

jogszabályait megtartom és másokkal is megtartatom;

képviselői tisztségemből eredő feladataimat Arló fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Meggyőződés szerint)

Isten engem úgy segéljen!”

Köszönöm szépen.

1. napirend

Polgármester eskütétele

**Boldizsár István:** A polgármester eskütétele következik, kérem polgármester asszonyt, hogy az esküt a képviselő-testület előtt tegye le.

„Én.............................. becsületemre és lelkiismeretemre fogadom,

hogy Magyarországhoz és annak Alaptörvényéhez hű leszek,

jogszabályait megtartom és másokkal is megtartatom;

polgármesteri tisztségemből eredő feladataimat Arló fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Meggyőződés szerint)

Isten engem úgy segéljen!”

**Boldizsár István:** A megválasztott polgármesternek és a képviselőknek gratulálok és átadom a szót polgármester asszonynak.

*(Boldizsár István HVB elnök távozik az ülésteremből)*

1. napirend

Szervezeti és Működési Szabályzat felülvizsgálata

**Előterjesztő: Vámos Istvánné dr. polgármester**

**Írásos előterjesztés a jegyzőkönyvhöz mellékelve**

**Vámos Istvánné dr.:** A Magyarország helyi önkormányzatairól szóló 2011. évi CLXXXIX. törvény 43. § (3) bekezdése szerint „A képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja a szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.”

Javaslatom szerint az alakuló ülésünkön tudjuk az SZMSZ-t a kiküldött előterjesztés szerint módosítani. A bizottságok szerkezetén változtatni kívánok, tehát emiatt is indokolt a jelenlegi ülésen a felülvizsgálat. A módosítások egyebekben leginkább apró pontosítások.

Kérem, szavazzunk az előterjesztésnek megfelelően a képviselő-testület szervezeti és működési szabályzatának módosításáról.

**A képviselő-testület 7 jelenlévő tagja 7 igen szavazattal egyhangúan a következő rendeletet alkotja:**

**Arló Nagyközség Önkormányzatának Képviselő-testülete**

**11/2019. (X.25.) önkormányzati rendelete**

**a képviselő-testület szervezeti és működési szabályzatáról szóló 14/2016. (X. 31.) önkormányzati rendelet módosításáról**

Arló Nagyközség Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. **§**

A képviselő-testület szervezeti és működési szabályzatáról szóló 14/2016. (X. 31.) önkormányzati rendelet (a továbbiakban: Rendelet) 3. § helyébe a következő rendelkezés lép:

„3. § Az Önkormányzat testvértelepülései:

1. KOROND község (Románia) 2001. november 23.
2. BERETKE község (Szlovákia) 2007. június 30.”
3. **§**

A Rendelet 8. §-a helyébe a következő rendelkezés lép:

„8. § Az alakuló ülés folyamata:

1. napirend elfogadása,
2. helyhatósági választások eredményének ismertetése,
3. testületi tagok és a polgármester eskütétele,
4. SZMSZ megalkotása vagy felülvizsgálata,
5. alpolgármester megválasztása, eskütétele,
6. polgármester, alpolgármester illetménye, tiszteletdíja és egyéb juttatásai,
7. bizottságok, bizottsági tagok megválasztása,
8. bizottság nem képviselő tagjai eskütétele,
9. képviselői tiszteletdíjak, természetbeni juttatások megállapítása.”
10. **§**

A Rendelet 15. § (3) bekezdése helyébe a következő rendelkezés lép:

„(3) A Képviselő-testület közmeghallgatását a település Közösségi házában tartja.”

1. **§**

A Rendelet 20. § (3) bekezdése helyébe a következő rendelkezés lép:

„(3) A nyilvános ülésre meghívót kapnak:

1. polgármester,
2. képviselők,
3. érintett bizottság külső tagjai,
4. jegyző
5. önkormányzati intézményvezetők,
6. nemzetiségi önkormányzat képviselője,
7. valamennyi önszerveződő közösség képviselője,
8. egyház képviselője,
9. helyi média képviselője.”
10. **§**

A Rendelet 29. § (2) bekezdés a) pontja helyébe a következő rendelkezés lép:

„a) az ülésről távol maradt képviselők nevét,”

1. **§**

A Rendelet 33. § a) pontja helyébe a következő rendelkezés lép:

„a) ÜSzOB 4 fő képviselő

1 fő nem képviselő”

1. **§**

A Rendelet 36. § (3) bekezdése helyébe a következő rendelkezés lép:

„(3) A polgármester ügyfélfogadási rendje:

|  |  |
| --- | --- |
| - hétfő | 1300 órától 1600 óráig |
| - szerda | 800 órától 1200 óráig” |

1. **§**

A Rendelet 38. § (2) bekezdése helyébe a következő rendelkezés lép:

„(2) A jegyző ügyfélfogadási rendje:

|  |  |
| --- | --- |
| - hétfő | 1300 órától 1600 óráig |
| - szerda | 800 órától 1200 óráig” |

1. **§**

Ez a rendelet 2019. október 25-én 15,00 órakor lép hatályba és 2019. október 26-án hatályát veszti.

Vámos Istvánné dr. Klisóczkiné Papp Andrea

polgármester jegyző

**Vámos Istvánné dr.:** A rendelet kihirdetésének idejére szünetet rendelek el.

*Szünet*

**Vámos Istvánné dr.:** Megállapítom, hogy a képviselő-testület ismét határozatképes.

1. napirend

Alpolgármester megválasztása

**Előterjesztő: Vámos Istvánné dr. polgármester**

**Vámos Istvánné dr.:** Az Önkormányzat Szervezeti és Működési Szabályzatának 35. § (1) bekezdése szerint „A Képviselő-testület a polgármester javaslatára titkos szavazással a polgármester helyettesítésére és munkájának segítésére egy társadalmi megbízatású alpolgármestert választ.” Bíró Ferenc Gábort javaslom alpolgármesternek. Van-e más javaslat?

*Más javaslat nem hangzott el.*

**Vámos Istvánné dr.:** A titkos szavazást az Ügyrendi, Szociális és Oktatási Bizottság bonyolítja le, azonban jelenleg még nincs megválasztva, ezért javaslom, hogy Balogh Edina és Dulai Roland legyen a szavazatszámláló bizottság. Kérem, szavazzunk erről.

***A képviselő-testület 7 jelenlévő tagja 5 igen szavazattal és 2 tartózkodással Balogh Edinát és Dulai Rolandot az alpolgármester választás lebonyolításához szavazatszámláló bizottságnak megválasztja.***

**Vámos Istvánné dr.:** A titkos szavazást zárt ülésen kell lebonyolítani, amennyiben az érintett a zárt ülés tartását kéri.

**Bíró Ferenc:** Nem kérek zárt ülést.

*A szavazás lezajlik a külön jegyzőkönyv szerint.*

**Balogh Edina:** Ismerteti az alpolgármester választás eredményét, Bíró Ferenc Gábor 6 igen szavazat és 1 nem szavazatot kapott.

**A képviselő-testület 7 jelenlévő tagja 6 igen szavazattal és 1 nem szavazattal a következő határozatot hozza:**

**141/2019. (X.25.) határozat**

**Tárgy:** Alpolgármester választás

Arló Nagyközség Önkormányzata társadalmi megbízatású alpolgármesterré

**Bíró Ferenc Gábor**

képviselőt választja meg.

**Határidő:** azonnal és 2024. évi önkormányzati választás

**Felelős:** Vámos Istvánné dr. polgármester

1. napirend

Alpolgármester eskütétele

**Vámos Istvánné dr.:** Kérek mindenkit, hogy az alpolgármester úr eskütételéhez szíveskedjenek felállni. Alpolgármester úr pedig legyen szíves az eskü szövegét utánam mondani.

„ Én.......................................... becsületemre és lelkiismeretemre fogadom,

hogy Magyarországhoz és annak Alaptörvényéhez hű leszek,

jogszabályait megtartom és másokkal is megtartatom;

alpolgármesteri tisztségemből eredő feladataimat Arló fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Meggyőződés szerint)

Isten engem úgy segéljen!”

1. napirend

Polgármester, alpolgármester illetménye,

tiszteletdíja és egyéb juttatásai

**Előterjesztő: Klisóczkiné Papp Andrea jegyző**

**Írásbeli előterjesztés a jegyzőkönyvhöz mellékelve**

*A polgármester bejelenti személyes érintettségét a napirenddel kapcsolatban, kijelenti, hogy nem kíván szavazni, és átadja az ülés vezetését az alpolgármesternek.*

**Bíró Ferenc:** Az előterjesztés részletesen tartalmazza milyen jogszabály alapján kell megállapítani a polgármester illetményét, az alpolgármester tiszteletdíját és az egyéb juttatásaikat.

**Klisóczkiné Papp Andrea:** A polgármester illetménye a 2001-5000 fő lakosságszámú település esetében az államtitkári illetmény 55 %-a lehet. Az előterjesztésben látható, hogy 548.400 Ft lehet a polgármester illetménye, az idegennyelv tudási pótlék 23.190 Ft és 15 %-os költségtérítés illeti meg, ennek összege 82.260 Ft.

**Bíró Ferenc:** Kérem, szavazzunk a polgármester béréről, mely 548.400 Ft/hó illetményből és 23.190 Ft/hó idegennyelv-tudási pótlékból áll.

**A képviselő-testület 7 jelenlévő tagja közül 1 fő nem szavazott, 6 igen szavazattal, egyhangúan, a képviselő-testület a következő határozatot hozza:**

**142/2019. (X.25.) határozat**

**Tárgy:** Polgármester illetményének megállapítása

Arló Nagyközség Önkormányzat Képviselő-testülete Vámos Istvánné dr. polgármester részére 2019. október 13-i hatállyal havi 548.400,- Ft illetményt, és az illetményen felül havi 23.190,- Ft idegennyelv-tudási pótlékot állapít meg.

Utasítja az Ügyrendi, Szociális és Oktatási Bizottság elnökét a kinevezés aláírására.

**Határidő:** azonnal és 2019. október 28.

**Felelős:** Balogh Edina bizottsági elnök

**Bíró Ferenc:** Kérem, szavazzunk a polgármester költségtérítéséről, mely havi 82.267 Ft.

**A képviselő-testület 7 jelenlévő tagja közül 1 fő nem szavazott, 6 igen szavazattal, egyhangúan a képviselő-testület a következő határozatot hozza:**

**143/2019. (X.25.) határozat**

**Tárgy:** Polgármester költségtérítésének megállapítása

Arló Nagyközség Önkormányzat Képviselő-testülete Vámos Istvánné dr. polgármester költségtérítését 2019. október 13-i hatállyal az illetményének 15%-ában, azaz havi 82.267,- Ft-ban állapítja meg.

**Határidő:** azonnal és 2019. október 28.

**Felelős:** Balogh Edina bizottsági elnök

*Az alpolgármester visszaadja a szót a polgármesternek.*

*Az alpolgármester bejelenti érintettségét a soron következő napirendi ponttal kapcsolatban, kijelenti, hogy nem kíván szavazni.*

**Vámos Istvánné dr.:** Az előterjesztésben feltüntetett megállapítható összegen belül javaslom a társadalmi megbízatású alpolgármester tiszteletdíját a megelőző időszak összegének megfelelően megállapítani, bruttó 200.000 Ft-ban.

Amennyiben nincs más javaslat, kérem, szavazzunk az alpolgármester 200.000 Ft/hó tiszteletdíjáról.

**A képviselő-testület 7 jelenlévő tagja közül 1 fő nem szavazott, 6 igen szavazattal, egyhangúan, a képviselő-testület a következő határozatot hozza:**

**144/2019. (X.25.) határozat**

**Tárgy:** Alpolgármester tiszteletdíjának megállapítása

Arló Nagyközség Önkormányzat Képviselő-testülete Bíró Ferenc Gábor alpolgármester tiszteletdíját 2019. október 25-i hatállyal 200.000,- Ft/hóban állapítja meg.

Utasítja a polgármestert a további szükséges intézkedés megtételére.

**Határidő:** azonnal és 2019. október 28.

**Felelős:** Vámos Istvánné dr. polgármester

**Vámos Istvánné dr.:** Az alpolgármester költségtérítését a tiszteletdíj 15 %-ában kell megállapítani, ez összegszerűen 30.000 Ft.

Amennyiben nincs más javaslat, hozzászólás, vélemény, kérem, szavazzunk az alpolgármester 30.000 Ft/hó összegű költségtérítéséről.

**A képviselő-testület 7 jelenlévő tagja közül 1 fő nem szavazott, 6 igen szavazattal, egyhangúan, a képviselő-testület a következő határozatot hozza:**

**145/2019. (X.25.) határozat**

**Tárgy:** Alpolgármester költségtérítésének megállapítása

Arló Nagyközség Önkormányzat Képviselő-testülete Bíró Ferenc Gábor alpolgármester költségtérítését 2019. október 25-i hatállyal a tiszteletdíjának 15%-ában, azaz 30.000,- Ft-ban állapítja meg.

**Határidő**: azonnal és 2019. október 28.

**Felelős:** Vámos Istvánné dr. polgármester

1. napirend

Bizottságok, bizottsági elnökök, tagok megválasztása

**Előterjesztő: Vámos Istvánné dr. polgármester**

**Vámos Istvánné dr.:** Az alakuló ülés feladata a képviselő-testület bizottságainak megalakítása, a bizottság elnökeinek és tagjainak megválasztása. A most módosított Szervezeti és Működési Szabályzat, mint alapdokumentum alapján az alábbi bizottságok működtek eddig, melyeket továbbra is javaslom működtetni, de más létszámmal:

* Ügyrendi, Szociális és Oktatási Bizottság 4 fő képviselő és 1 fő külső tag,
* Pénzügyi Bizottság 3 fő képviselő és 2 külső tag.

Az érintett kérésére zárt ülést tartunk, ha azt kérik. Mivel senki nem kérte, így a bizottságok tagjaira a következő javaslatot teszem:

Ügyrendi, Szociális és Oktatási Bizottság:

Elnök: Balogh Edina

Tagok: Bari Gergely

Dulai Roland

Koós Karolina

Külső tag: Szilágyi Sándor

Pénzügyi és Településfejlesztési Bizottság:

Elnök: Dulai Roland

Tagok: Balogh Edina

Vincze Lászlóné

Külső tagok: dr. Springer József Sándor

Papp Zsóka

**Vámos Istvánné dr.:** Amennyiben nincs más javaslat, kérem, hogy szavazzunk a bizottságok javasolt tagjairól.

**A képviselő-testület 7 jelenlévő tagja 7 igen szavazattal, egyhangúan a következő határozatot hozza:**

**146/2019. (X.25.) határozat**

**Tárgy:** Önkormányzat bizottsági tagjainak megválasztása

Arló Nagyközség Önkormányzat Képviselő-testülete az önkormányzat bizottsági elnökeit, tagjait és külső tagjait az alábbiak szerint választja meg:

Ügyrendi, Szociális és Oktatási Bizottság:

Elnök: Balogh Edina

Tagok: Bari Gergely

Dulai Roland

Koós Karolina

Külső tag: Szilágyi Sándor

Pénzügyi és Településfejlesztési Bizottság:

Elnök: Dulai Roland

Tagok: Balogh Edina

Vincze Lászlóné

Külső tagok: dr. Springer József Sándor

Papp Zsóka

**Határidő:** azonnal és 2024. évi önkormányzati választás

**Felelős:** Vámos Istvánné dr. polgármester

1. napirend

Bizottság nem képviselő tagjainak eskütétele

**Vámos Istvánné dr:** Kérek mindenkit, hogy a bizottság nem képviselő tagjainak eskütételéhez szíveskedjenek felállni. Szíveskedjenek az eskü szövegét utánam mondani.

„Én................................. becsületemre és lelkiismeretemre fogadom,

hogy Magyarországhoz és annak Alaptörvényéhez hű leszek,

jogszabályait megtartom és másokkal is megtartatom;

nem képviselő bizottsági tag tisztségemből eredő feladataimat Arló fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Meggyőződés szerint)

Isten engem úgy segéljen!”

1. napirend

Képviselők tiszteletdíjának megállapítása

**Előterjesztő: Vámos Istvánné dr. polgármester**

**Írásos előterjesztés a jegyzőkönyvhöz mellékelve**

**Vámos Istvánné dr.:** Javaslom a képviselők tiszteletdíjáról és egyéb juttatásáról szóló rendeletet módosítania a kiküldött előterjesztés szerint. Amennyiben nincs más javaslat, kérem, szavazzunk a rendeletről.

**A képviselő-testület 7 jelenlévő tagja 7 igen szavazattal, egyhangúan az alábbi rendeletet alkotja:**

**Arló Nagyközség Önkormányzat Képviselő-testületének**

**12/2019. (X.28.) önkormányzati rendelete**

**a képviselők tiszteletdíjáról és egyéb juttatásáról szóló**

**1/2017. (I. 30.) önkormányzati rendelet módosításáról**

Arló Nagyközség Önkormányzati Képviselő-testülete a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében, 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés a) pontjábanmeghatározott feladatkörében eljárva, Arló Nagyközség Önkormányzat Képviselő-testülete Szervezeti és Működési Szabályzatáról szóló 16/2016.(X.31.) önkormányzati rendelet 3. mellékletében meghatározott véleményezés jogkörében eljáró Ügyrendi, Szociális és Oktatási Bizottság véleményének kikérésével a következőket rendeli el:

1. **§**

A képviselők tiszteletdíjáról és egyéb juttatásáról szóló 1/2017. (I. 30.) önkormányzati rendelet (a továbbiakban: Rendelet) 1. §-a helyébe a következő rendelkezés lép:

„1. § (1) Az önkormányzati képviselőt feladatai ellátásáért tiszteltdíj illeti meg, mely alapdíjnak az összege 50.000,- Ft/hó.

(2) A bizottsági tag képviselő az alapdíjon felül 20 % plusz tiszteletdíjra jogosult.

(3) A bizottsági elnök képviselő az alapdíjon felül 30 % plusz tiszteletdíjra jogosult.

1. A bizottsági külső tag részére a képviselői tiszteletdíj 60 %-át állapítja meg.”
2. **§**
3. Ez a rendelet 2019. október 29-én lép hatályba és 2019. október 30-án hatályát veszti.
4. Hatályát veszti a Rendelet 2. §-a.

Vámos Istvánné dr. Klisóczkiné Papp Andrea

polgármester jegyző

1. napirend

Háziorvosi helyettesítéssel kapcsolatos döntés

**Előterjesztő: Vámos Istvánné dr. polgármester**

**Vámos Istvánné dr.:** Ali doktor december 31-ig látja el a feladatait. Az önkormányzatnak feladata a kijelölt helyettesítéssel egyetérteni. A helyettesítést a másik körzet orvosa fogja ellátni. Nekünk ennek a jóváhagyása a feladatunk. A praxis csak akkor illeti meg az önkormányzatot, ha a 6 hónap letelik. Valószínűleg doktor úr nem fogja tudni értékesíteni, így automatikusan visszaszáll az önkormányzatra. A Petymeg Kft. keretében dolgozó két orvos el fogja tudni vinni a körzetet, amíg új orvost nem találunk. Ez az egyik legnagyobb kihívás, hogy találjunk egy orvost. Sajnos nem szívesen jönnek vidékre háziorvosnak. Kérem a képviselők egyetértését, járuljanak hozzá, hogy Ali doktort a Petymeg Kft. helyettesítse. Ők megegyeznek egymás között, hogy a finanszírozás hogyan történik. Elégedettek vagyunk a Petymeg Kft. munkájával, nem voltak negatív visszajelzések, bízunk benne, hogy az átállás zökkenőmentes lesz. Kérem, szavazzunk arról, hogy a helyettesítéshez a képviselő-testület hozzájárul.

**A képviselő-testület 7 jelenlévő tagja 7 igen szavazattal, egyhangúan a következő határozatot hozza:**

**147/2019. (X.25.) határozat**

**Tárgy:** Háziorvosi helyettesítéssel kapcsolatos döntés

Arló Nagyközség Önkormányzatának Képviselő-testülete hozzájárul ahhoz, hogy Arló I. háziorvosi körzetben a helyettesítést a Petymeg Kft. lássa el.

**Határidő:** 2020. január 1.

**Felelős:** Vámos Istvánné dr. polgármester

1. napirend

Sajó-Bódva Völgye és Környéke Hulladékkezelési

Önkormányzati Társulás Társulási Tanácsába történő

delegálásra vonatkozó döntés meghozatala

**Előterjesztő: Vámos Istvánné dr. polgármester**

**Írásos előterjesztés a jegyzőkönyvhöz mellékelve**

**Vámos Istvánné dr.:** A Sajó-Bódva Völgye és Környéke Hulladékkezelési Önkormányzati Társulás elnöke kérte, hogy a Társulási Tanácsba történő delegálásról a képviselő-testület hozzon döntést. A folyamatosságot figyelembe véve a törvényből eredően a polgármester képviseli első helyen az önkormányzatot. Én szeretném ellátni az önkormányzat képviseletét, távolmaradásom esetében javaslom, hogy alpolgármester úr képviselje az önkormányzatot. A társulásban folynak olyan ügyek, amit több éve viszek folyamatosan, ehhez nagyon tudni kell az előzményeket. Amennyiben nincs más javaslat, kérem a képviselőtársakat, hogy szavazzunk a Sajó-Bódva Völgye és Környéke Hulladékkezelési Önkormányzati Társulás Társulási Tanácsába való delegálásról.

**A képviselő-testület 7 jelenlévő tagja 7 igen szavazattal, egyhangúan a következő határozatot hozza:**

**148/2019. (X.25.) határozat**

**Tárgy:** Sajó-Bódva Völgye és Környéke Önkormányzati Társulás Társulási Tanácsába történő delegálásról

1. Arló Nagyközség Önkormányzatának Képviselő-testülete a Sajó-Bódva Völgye és Környéke Hulladékkezelési Önkormányzati Társulás Tárulási Tanácsába, 2019. október 25-i hatállyal tagként delegálja Vámos Istvánné dr. polgármestert.
2. Arló Nagyközség Önkormányzata Képviselő-testülete a Sajó-Bódva Völgye és Környéke Hulladékkezelési Önkormányzati Társulás Tárulási Tanácsába delegált Vámos Istvánné dr. polgármestert akadályoztatása esetén a Társulási Tanácsban Bíró Ferenc alpolgármester helyettesíti.

**Határidő:** 2019. október 25.

**Felelős:** Vámos Istvánné dr.

1. napirend

Tájékoztató az „Arló és Járdánháza turisztikai fejlesztése”

és az Önkormányzati utak felújítása c. pályázatról

**Előterjesztő: Vámos Istvánné dr. polgármester**

**Vámos Istvánné dr.:** Vasárnap lejár a szerződéskötési moratórium az Arlói tó fejlesztésének kivitelezése ügyében. A szerződés hétfőn megköthető. A szerződést áttanulmányoztuk, hétfőn aláírjuk, és a munkaterület átadása hétfőn délután meg fog történni. Ha szerencsénk van még ebben a szép időben elkezdődnek a munkálatok. A kivitelezővel, a műszaki ellenőrrel és a kft. ügyvezetőjével tartott egyeztetés alapján megállapodtunk a feltételekről, követelményekről. Amennyiben határidőre nem valósul meg, akkor a kötbér igényünket érvényesíteni fogjuk. A működéshez elengedhetetlen az, hogy az étteremmel kezdjenek, párhuzamosan a mederkotrás is elkezdődik. Kb. 300 tonna sódert cserélnek az iszap helyett. Ezen idő alatt nem tudunk rendezvényeket lebonyolítani, mert építési terület lesz a tó. A kiszállítás továbbra is működni fog. Azért húzódott el eddig, mert a tervezőnek korrekciókat kellett végrehajtani, hogy beleférjünk a költségvetésbe. Olcsóbb típusú építőanyaggal kell dolgozni.

A szálláshelybővítéssel kapcsolatos pályázatunkról most kaptam meg az okiratot és elindulhat a beszerzés. 25 millió Ft maximális összegre lehetett pályázni, a helyi bíráló bizottság lehúzott 3 pontot, és így 23 millió Ft lesz a támogatás. Az idei költségvetésbe 10 millió Ft-ot különítettünk el erre, mert ez nem teljesen önrész nélküli. A következő évben még 2 millió Ft-ot be kell tervezni. Nagyon szép tervek vannak rá. 2 x 4 személyes apartman épül. Határidő módosítást kell kérni, mert 2019. december 31. a befejezés határideje. Ez lehetetlen. Jó lenne a tói nagy projekttel együtt ezt a pályázatot is befejezni.

Tegnap érkezett a Miniszterelnökségtől levél, hogy az Önkormányzati tulajdonú utak felújítása c. pályázatunk vizsgálata megtörtént, a pályázat megfelelt a kiírásban meghatározott tartalmi értékelési szempontoknak, azonban a rendelkezésre álló forrás kimerült, ezért pályázatunk tartaléklistára került. A későbbiekben tájékoztatni fognak a támogathatóságról.

**Klisóczkiné Papp Andrea**: A Polgármesteri Hivatal felújítására is benyújtottuk a pályázatot, arról értesítettek, hogy a pályázatunkat befogadták.

-.-.-

**Egyebek:**

**Vámos Istvánné dr.:** Magánlevelet kaptam a dr. Csépány László emlékére állított tábla avatásával kapcsolatban a családtól. A családnak megígértem, hogy felolvasom a köszönő levelüket a képviselő-testület előtt. (Levél felolvasása)

-.-.-

**Klisóczkiné Papp Andrea:** Kiküldtük a vagyonnyilatkozathoz kapcsolódó nyomtatványokat, minden családtagra vonatkozóan ki kell tölteni. Mindenkinek kell vagyonnyilatkozatot tenni. A KOMA adatbázisba fel kell vetetni minden képviselőnek magát, erre 30 nap van. A vagyonnyilatkozatokat a Pénzügyi és Településfejlesztési Bizottság fogja vizsgálni, az összeférhetetlenséget és a méltánytalanságot pedig az Ügyrendi, Szociális és Oktatási Bizottság. A jogszabály erre vonatkozó részét kiküldtük mindenkinek, de ha valakinek kérdése, problémája van keressetek meg. Ügyfélkapun keresztül működik a KOMA adatbázis, semmiféle köztartozása nem lehet a képviselőknek, sem az önkormányzat, sem más szerv felé. Ez a külsős bizottsági tagokra is vonatkozik. Aki ezt nem teszi meg, annak a képviselői mandátuma megszűnik.

Nincs több napirendi pont, a polgármester bezárja az ülést.

K. m. f.

Vámos Istvánné dr. Klisóczkiné Papp Andrea

polgármester jegyző

Móráné Nemes Edit

jegyzőkönyvvezető